
DR 30.10.2014  85  

  
Timbalan Yang di-Pertua [Datuk Haji Ismail bin Haji Mohamed Said]: Ya, Yang 

Berhormat Lanang, saya bersimpati.   

Tuan Su Keong Siong [Ipoh Timur]: [Bercakap tanpa menggunakan pembesar 
suara] 

Puan Alice Lau Kiong Yieng [Lanang]: Gulung, gulung. Akan tetapi, tiada kes 

yang dibawa ke mahkamah, enam kes NFA dan 39 dalam siasatan.  

Saya minta penjelasan kerajaan mengapa wujudnya NFA dalam kes kegiatan judi 
haram ini? Apakah yang terjadi kepada kes tersebut? Walaupun beberapa hari yang lalu 
banyak serbuan telah dijalankan di Sibu oleh PDRM tetapi rakyat Sibu masih tidak berpuas 
hati kerana didapati premis-premis yang diserbu itu tidak beroperasi semasa serbuan. Inilah 
menyebabkan rakyat berprasangka bahawa PDRM ada hubungan baik dengan pengusaha 
mesin kuda itu. Saya menyeru supaya polis meneruskan usaha membanteras kegiatan 
perjudian atas talian dan jenayah-jenayah lain di Bandar Sibu. 

Akhir sekali, saya menerima jawapan bahawa jumlah kekosongan pegawai dan 
anggota PDRM di Sibu adalah sebanyak 49 orang. Saya berharap KDN dapat membuat 
pengambilan untuk mengatasi kekosongan ini supaya PDRM dapat menjalankan tugas 
menjaga keselamatan dan keamanan dengan lebih cekap dan efektif. Terima kasih. 

Seorang Ahli: Lajunya. 

Timbalan Yang di-Pertua [Datuk Haji Ismail bin Haji Mohamed Said]: Tahniah 
Yang Berhormat Lanang [Ketawa] Ya, Yang Berhormat Ipoh Timur. 

 

5.22 ptg. 

 Tuan Su Keong Siong [Ipoh Timur]:  Terima kasih Tuan Yang di-Pertua. Harap 

saya akan baca lebih laju daripada Yang Berhormat Lanang.  

 Timbalan Yang di-Pertua [Datuk Haji Ismail bin Haji Mohamed Said]: Sila, 

teruskan. 

 Tuan Su Keong Siong [Ipoh Timur]: Tuan Yang di-Pertua, strategi 

mensejahterakan rakyat yang diumumkan oleh Yang Amat Berhormat Pekan adalah 
memang sedap didengar. Akan tetapi apa yang berlaku di satu perkampungan di Kampung 
Tai Lee, Ipoh adalah sebaliknya.  

Untuk pengetahuan umum, Kampung Tai Lee di Ipoh telah didirikan pada 23 
Oktober 1914 dan ia telah berusia lebih daripada 100 tahun sejak abad ke-20. Penduduk-
penduduk yang tinggal di kampung ini jauh sebelum tanah ini diberikan hak milik. Majoriti 
penduduk yang tinggal di kampung ini bekerja sebagai pekerja buruh dan kebanyakan 
daripada mereka bekerja di sekitar kawasan Bandar Ipoh. Sesungguhnya, kebanyakan 
daripada penduduk Kampung Tai Lee terdiri daripada kaum India. Namun, terdapat juga 
segelintir kaum Cina dan Melayu. Lama-kelamaan, penduduk kaum Cina dan kaum Melayu 
telah dipindahkan dari kampung ini dan buat masa sekarang, Kampung Tai Lee hanya 
tinggal 55 keluarga kaum India yang berasal daripada golongan yang miskin dan 
berpendapatan rendah. 

Kampung Tai Lee sebuah penempatan terawal masyarakat India di Ipoh. 
Kampung Tai Lee terletak di kawasan Beruntung di mana mempunyai populasi kaum India 
yang tertinggi di Malaysia. Kesemua penduduk kampung ini adalah berasal daripada 
golongan berpendapatan rendah dan termiskin. Mereka tidak mempunyai tempat tinggal 
kecuali rumah-rumah kayu yang didirikan oleh mereka. Tiada perabot-perabot lain yang ada 
di dalam rumah mereka. Kehidupan mereka umpama kais pagi makan pagi, kais petang 
makan petang. Kehidupan yang amat susah seperti ini memang tidak boleh dibayangkan. 

Kampung ini mempunyai keistimewaan dan keunikan tersendiri. Ia seharusnya 
dipertahankan dan dipelihara serta dipertimbangkan oleh kerajaan sebagai tanah warisan. 

 



Timbalan Yang di-Pertua [Datuk Haji Ismail bin Haji Mohamed Said]: Ya, Yang. Berhormat Lanang, saya bersimpati. Tuan Su Keong Siong [Ipoh Timur]: [Bercakap tanpa menggunakan pembesar suara]. Puan Alice Lau Kiong Yieng [Lanang]: Gulung, gulung. Akan tetapi, tiada kes. yang dibawa ke mahkamah, enam kes NFA dan 39 dalam siasatan. Saya minta penjelasan kerajaan mengapa wujudnya NFA dalam kes kegiatan judi haram ini? Apakah yang terjadi kepada kes tersebut? Walaupun beberapa hari yang lalu banyak serbuan telah dijalankan di Sibu oleh PDRM tetapi rakyat Sibu masih tidak berpuas hati kerana didapati premis-premis yang diserbu itu tidak beroperasi semasa serbuan. Inilah menyebabkan rakyat berprasangka bahawa PDRM ada hubungan baik dengan pengusaha mesin kuda itu. Saya menyeru supaya polis meneruskan usaha membanteras kegiatan perjudian atas talian dan jenayah-jenayah lain di Bandar Sibu. Akhir sekali, saya menerima jawapan bahawa jumlah kekosongan pegawai dan anggota PDRM di Sibu adalah sebanyak 49 orang. Saya berharap KDN dapat membuat pengambilan untuk mengatasi kekosongan ini supaya PDRM dapat menjalankan tugas menjaga keselamatan dan keamanan dengan lebih cekap dan efektif. Terima kasih. Seorang Ahli: Lajunya. Timbalan Yang di-Pertua [Datuk Haji Ismail bin Haji Mohamed Said]: Tahniah Yang Berhormat Lanang [Ketawa] Ya, Yang Berhormat Ipoh Timur. 5.22 ptg. Tuan Su Keong Siong [Ipoh Timur]: Terima kasih Tuan Yang di-Pertua. Harap. saya akan baca lebih laju daripada Yang Berhormat Lanang. Timbalan Yang di-Pertua [Datuk Haji Ismail bin Haji Mohamed Said]: Sila, teruskan. Tuan Su Keong Siong [Ipoh Timur]: Tuan Yang di-Pertua, strategi. mensejahterakan rakyat yang diumumkan oleh Yang Amat Berhormat Pekan adalah memang sedap didengar. Akan tetapi apa yang berlaku di satu perkampungan di Kampung Tai Lee, Ipoh adalah sebaliknya. Untuk pengetahuan umum, Kampung Tai Lee di Ipoh telah didirikan pada 23 Oktober 1914 dan ia telah berusia lebih daripada 100 tahun sejak abad ke-20. Penduduk- penduduk yang tinggal di kampung ini jauh sebelum tanah ini diberikan hak milik. Majoriti penduduk yang tinggal di kampung ini bekerja sebagai pekerja buruh dan kebanyakan daripada mereka bekerja di sekitar kawasan Bandar Ipoh. Sesungguhnya, kebanyakan daripada penduduk Kampung Tai Lee terdiri daripada kaum India. Namun, terdapat juga segelintir kaum Cina dan Melayu. Lama-kelamaan, penduduk kaum Cina dan kaum Melayu telah dipindahkan dari kampung ini dan buat masa sekarang, Kampung Tai Lee hanya tinggal 55 keluarga kaum India yang berasal daripada golongan yang miskin dan berpendapatan rendah. Kampung Tai Lee sebuah penempatan terawal masyarakat India di Ipoh. Kampung Tai Lee terletak di kawasan Beruntung di mana mempunyai populasi kaum India yang tertinggi di Malaysia. Kesemua penduduk kampung ini adalah berasal daripada golongan berpendapatan rendah dan termiskin. Mereka tidak mempunyai tempat tinggal kecuali rumah-rumah kayu yang didirikan oleh mereka. Tiada perabot-perabot lain yang ada di dalam rumah mereka. Kehidupan mereka umpama kais pagi makan pagi, kais petang makan petang. Kehidupan yang amat susah seperti ini memang tidak boleh dibayangkan. Kampung ini mempunyai keistimewaan dan keunikan tersendiri. Ia seharusnya dipertahankan dan dipelihara serta dipertimbangkan oleh kerajaan sebagai tanah warisan.